Xitoy yuani eng ko‘p ishlatiladigan valyutalar beshligiga kirdi

Xitoy yuani xalqaro to‘lovlarda eng ko‘p ishlatiladigan dunyo valyutalari beshligiga kirdi, deya xabar bermoqda Interfax.

SWIFT xalqaro hisob-kitob tizimi ma’lumotlariga ko‘ra, 2014-yil dekabrida dunyodagi barcha to‘lovlarning 2,17 foizi Xitoy valyutasi orqali amalga oshirilgan. Ushbu ko‘rsatkich bo‘yicha yuan birinchi marta Kanada va Avstraliya dollaridan o‘zib ketdi.
Eng ko‘p foydalaniladigan valyutalar reytingida AQSh dollari yetakchilik qildi, undan keyingi o‘rinlarni yevro, Britaniya funt sterlingi va Yaponiya yeni egalladi. Yuan ushbu beshlikni yakunladi.